Kerajaan beraja Greece

Kerajaan beraja Greece (Bahasa Yunani Tulen: Βασίλειον τῆς Ἑλλάδος Basilion tis Ellados) ditubuhkan tahun 1832 menggantikan Republik Greece Pertama. Ia diiktiraf melalui pemeteraian Perjanjian Constantinople tahun sama menjamin kemerdekaan Greece daripada genggaman Empayar Uthmaniyah selepas empat abad.

Ia pernah dibubarkan dan diubah kepada pemerintahan republik pada tahun 1924 berikutan kekalahan dalam Kempen Asia Kecil kepada Turki. Satu rampasan kuasa tentera pada tahun 1935 telah mengembalikan takhta diraja Greece. Ia ditamatkan buat kali terakhirnya pada tahun 1974 berikutan satu referendum republik Greece berikutan suatu junta tentera yang bertahan selama enam tahun .

 Duluan 

 Selepas Perang Kemerdekaan 
Yunani berjaya menumpaskan kekuasaan Empayar Uthmaniyah dengan bantuan kuasa-kuasa British, Perancis dan Rusia melalui suatu pertempuran muktamad di Navarino. Ha ini mendorong kepada suatu gencatan senjata dengan suatu Perjanjian London. Protokol-protokol pada 1828 dan 1830 menjaminkan Yunani mampu berpemerintahan sendiri.

 Pembunuhan Ioannis Kapodistrias 
Semasa Republik Yunani Pertama, Gabenor (Κυβερνήτης ) Ioannis Kapodistrias bertelagah dengan seorang seperjuangannya yang juga senat bernama Petrobey Mavromichalis; Ioannis mahukan pegawai dilantik dalam kalangan orang politik berkelayakan manakala Petrobey mahukan semua wakil negeri Yunani dilantik dalam kalangan puak-puak yang taat setia dalam perjuangan kemerdekaan.

Seorang abangnya Petrobey, Tzanis, melaksanakan suatu pemberontakan ke atas gabenor Lakonia. Atas sebab ini, dua-dua Tzanis dan Petrobey ditahan Ioannis. Keadaan ini dianggap mencalar maruah keluargga Mavromichalis, maka seorang adiknya Konstantinos dan anaknya Giorgios bersumpah membalas dendam. Ioannis ditikam dan ditembak matiBrewer, David The Greek War of Independence, London: Overlook Duckworth, 2011 page 348. selepas dikepung segerombolan pimpinan Konstantinos ketika dalam perjalanannya ke gereja Santo Spyridon di Nauplio pada 27 September 1831.

Adik Ioannis, Augustinos, menggantikan beliau sebagai Gabenor. Keadaan politik Yunani semakin lama semakin tidak stabil lalu para pemimpin sepakat menjadikan Yunani suatu negara beraja demi meraih perhatian sekutu serantau lebih kuat.

 Zaman Wittelsbach 

 Zaman Glücksberg 

 Pemansuhan 

 Rujukan